**КВАЛИФИКАЦИОННА ХАРАКТЕРИСТИКА**

**на специалност „Дизайн“ за придобиване**

**на образователно-квалификационна степен „бакалавър”**

**с професионална квалификация „инженер-дизайнер”**

Завършилите специалност “Дизайн” получават широка база знания и умения, необходими за самостоятелно или екипно проектиране и изпълнение на промишлени, художествено-естетични форми, изделия, комуникации, системи и др., които изискват решаването на разнообразни технически, ергономични и художествени решения, независимо от областта на приложение.

Образователна и общотехническа подготовка се получава с изучаването на теоретично-фундаментална верига от учебни дисциплини, даваща основите на техническата култура: инженерна графика, дигитални основи на дизайна; материалознание; системи и механизми в дизайна; методологически основи на конструирането; дигитално проектиране и CAD системи; дигитално прототипиране; производствени технологии; и др.

Специална дизайнерска подготовка се придобива с усвояване на учебни дисциплини или вериги от такива: формообразуване; рисуване; цветознание; креативно и иновационно мислене; теория на композицията; моделиране и макетиране; графичен дизайн; светлинен дизайн; интериор и пространствено оформление; компютърно 3D моделиране и анимация; ергодизайн; реклама; естетика; методика на дизайна; методи за творчество; гейм дизайн и виртуална реалност; дигитално рисуване и аудио-визуални техники.

Допълнителна подготовка може да бъде получена с изучаването на задължителни и свободно избираеми (факултативни) учебни дисциплини: история на изкуството и дизайна; теория на възприятието; художествена фотография; история на науката; история на цивилизацията; история на техниката; стил и символика; интелектуална собственост; концепции в дизайна и др.

Завършилите специалност „Дизайн“ придобиват широкопрофилна интердисциплинарна подготовка, позволяваща практическа реализация в разнообразни сфери на дизайна, в условията на: дизайн-студиа, фирми, производство, услуги, бизнес и предприемаческа дейност, печатно-издателската дейност, приложните изкуства; рекламата, бизнес-информацията; духовно-културната сфера; реализацията на дизайн-програми; академична и образователна система и др.,

Завършилите специалността се оказват изключително адаптируеми поради широкопрофилния и интердисциплинарен характер на подготовката им и приложимостта ѝ в различни професионални области.